[{"text_idx": "#000006", "text": "Mae\u2019r celfyddydau traddodiadol Cymru yn un o gonglfeini hunaniaeth ein gwlad. Mae ein cerddoriaeth, ein caneuon, ein cerdd dant, dawns a chwedleua yn cynrychioli ac yn mynegi ein hanes, ein ieithoedd, ein diwylliant a\u2019n ffordd o fyw nodweddiadol."}, {"text_idx": "#000007", "text": "Gallwch helpu ein helusen i warchod a datblygu\u2019r dreftadaeth werthfawr hon."}, {"text_idx": "#000008", "text": "Gyda\u2019ch cefnogaeth chi, gallwn barhau i ymgysylltu a\u0302 miloedd o bobl bob blwyddyn mewn gweithdai, cyrsiau preswyl a pherfformiadau cyhoeddus. Mae ein ti\u0302m bychan ond ymroddgar yn cefnogi cannoedd o gerddorion, cantorion, dawnswyr, gwyliau a threfnwyr gwerin trwy ddarparu gwybodaeth a chyngor iddynt hwy yn ogystal a\u0302\u2019r cyhoedd. Rydym yn annog y genhedlaeth nesaf o gerddorion a dawnswyr, yn darparu cyfleoedd Datblygu Artist i berfformwyr proffesiynol, ac yn hyrwyddo cerddoriaeth o Gymru mewn digwyddiadau rhyngwladol. Dyma rai o\u2019r ffyrdd y gallwch fod yn rhan o hyn."}, {"text_idx": "#000009", "text": "Bydd unrhyw gyfraniad a wnewch, boed fawr neu fach, yn chwarae rhan allweddol wrth roi cymorth i gerddoriaeth, caneuon, dawns a chwedlau Cymru ffynnu. Os ydych yn drethdalwr yn y DU, bydd ychwanegu Rhodd Cymorth at eich cyfraniad yn rhoi mwy fyth o werth i ni."}, {"text_idx": "#000011", "text": "Byddai cyfraniad rheolaidd i gefnogi ein gwaith yn ein cynorthwyo i gyflawni ein gweledigaeth o ddiogelu ffyniant cerddoriaeth, dawns, caneuon a chwedlau gwerin Cymru i genedlaethau\u2019r dyfodol. Mae rhoddion rheolaidd yn ein helpu i gynllunio ein gwaith a sicrhau fod ein treftadaeth ddiwylliannol yn derbyn cefnogaeth dda."}, {"text_idx": "#000012", "text": "Byddai cyfraniad rheolaidd o \u00a310 y mis yn fuddsoddiad gwerth chweil yn nyfodol y celfyddydau gwerin traddodiadol yng Nghymru. Fel elusen gofrestredig, bydd ychwanegu Rhodd Cymorth at eich cyfraniadau rheolaidd yn rhoi mwy fyth o werth tuag at y gwaith a wneir gennym."}, {"text_idx": "#000013", "text": "Er mwyn dod yn Gyfaill, yr oll sydd angen i chi yw cliciwch ar y ddolen Donate uwchlaw, a dewis i gyfrannu\u2019n rheolaidd."}, {"text_idx": "#000014", "text": "Nod Trac Cymru yw sicrhau bod dysgu am a bod yn rhan o\u2019n treftadaeth ddiwylliannol mor hygyrch a\u0302 phosib. Mae ein holl gyrsiau preswyl yn cynnig llefydd trwy fwrsariaeth ar gyfer rhai sydd mewn cyni ariannol; gyda\u2019ch cymorth, fe allem wneud mwy na hynny."}, {"text_idx": "#000015", "text": "Gallech noddi lle trwy fwrsariaeth yn eich enw eich hun, er cof am anwylyn, neu yn ddienw. Byddech yn helpu plentyn neu berson ifanc o deulu llai ffodus i ddatblygu yn greadigol ac yn gymdeithasol."}, {"text_idx": "#000018", "text": "Gwobrau Gwerin Cymru: deg gwobr i gydnabod rhagoriaeth a gyflwynir bob yn eilflwydd, gan ddarlledu ar y radio a chyda sylw helaeth ar y cyfryngau cymdeithasol\nEnsemble Gwerin Cenedlaethol Cymru: pymtheg o\u2019n talentau ifanc disgleiriaf yn perfformio ar lwyfannau gwyliau dan yr enw llwyfan Avanc\nRhwydweithio rhyngwladol a\u0302 phartneriaid ledled Ewrop, Gogledd America ac Awstralasia trwy\u2019r European Folk Network, WOMEX, Folk Alliance a mwy\nGwerin Gwallgo a Gwerin Iau, cyrsiau preswyl i gerddorion, cantorion a dawnswyr o oed ysgol \u2013 gallech noddi\u2019r digwyddiad cyfan neu leoedd unigol, e.e. lle i blentyn o\u2019r ardal y mae eich busnes wedi ei leoli ynddi"}, {"text_idx": "#000019", "text": "Cysylltwch a\u0302 ni trwy e-bostio trac@trac-cymru i drafod sut y gallem gydweithio."}, {"text_idx": "#000021", "text": "Trwy adael rhodd i Trac Cymru yn eich Ewyllys, byddwch yn parhau i wneud gwahaniaeth yn y blynyddoedd sydd i ddod."}, {"text_idx": "#000022", "text": "Mae\u2019n bosib y byddwch yn dymuno cefnogi celfyddyd benodol \u2013 cerddoriaeth, dawns, canu, cerdd dant, chwedleua \u2013 neu weithgareddau i ystod oedran, ardal ddaearyddol neu grw\u0302p difreintiedig penodol, er enghraifft."}, {"text_idx": "#000023", "text": "Ar y llaw arall, mae\u2019n bosib y byddwch yn dymuno cefnogi gwaith cyffredinol ein helusen ar ran pobl a diwylliant Cymru."}, {"text_idx": "#000024", "text": "Mae rhagor o wybodaeth ar gael yn y ddogfen PDF isod, y gallwch ei lawrlwytho. I drafod opsiynau, neu os oes arnoch eisiau rhagor o wybodaeth, cysylltwch a\u0302 Trac Cymru ar 01446 748556 neu e-bostio "}, {"text_idx": "#000025", "text": "Gadael Etifeddiaeth (PDF i\u2019w lawrlwytho)"}, {"text_idx": "#000026", "text": "Ni allem wneud y gwaith a wnawn heb gefnogaeth gan lawer o ffynonellau. Hoffem ddweud diolch i Gyngor Celfyddydau Cymru ac i Lywodraeth Cymru, sy\u2019n gefnogwyr mawr. Rydym hefyd yn diolchi\u2019r cyllidwyr eraill \u2013 sefydliadau, Ymddiriedolaethau, Sefydliadau a rhoddwyr unigol \u2013 sy\u2019n helpu\u2019r elusen i gyrraedd pobl, i newid bywydau, i feithrin rhagoriaeth ac i ddatblygu treftadaeth fyw Cymru."}, {"text_idx": "#000027", "text": "Cwmni cyfyngedig drwy warant: 4106014"}]